בני אלבז

בני אלבז (נולד יב באדר ה'תשכ"ב, 11 במרץ 1960) הוא זמר פופ נשמה ישראלי. בנימין אלבז נולד ב-1960 בפתחיה וגדל כחילוני ברמלה. הוא החל להופיע בלהקת "הבוערים". בסוף 1979 הוציא את אלבומו הראשון "ריקוד האהבה". בין שירי האלבום בלטו: "ביום שבו עברת", "מסיבת הסלון של שנות ה-60" (בשניהם - מילים ולחן: עוזי חיטמן), "מגי" (מילים: מני בגר, לחן: דני ממן, עיבוד: להקת "גן עדן") ושיר הנושא שהלחין אלבז למילים של אבנר אשכול. ב-1980 הוציא את אלבומו השני "אהבה ראשונה", שאותו ניהל מוזיקלית ועיבד היוצר והמוזיקאי עוזי חיטמן. האלבום כלל גרסה מחודשת ל"גברת שוש", שביצע במקור גבי שושן באלבומו השני ואת "תני לי רמז" (מילים ולחן: דודו זר). בהקלטות האלבום השתתפו עוזי חיטמן, אריק רודיך ואבנר קנר וחברי להקת "ברוש". ב-1982 יצא בחברת התקליטים הד-ארצי אלבומו השלישי "קיץ מסוכן". ננסי ברנדס עיבד וניגן בקלידים ועימו השתתפו בהקלטות גם גרי אקשטיין בגיטרות, מאיר ישראל בתופים, מיכה מיכאלי בבס, וחברי להקת "ברוש". בין שירי האלבום בלטו: "אני ממתין לך", "למה את לא מחייכת" ו"תני לי קצת חום". ב-1984 הוציא את האלבום הרביעי "שושנה" בחברת התקליטים "קוליפון". המוזיקאי נתן כהן הקליט ועיבד את שירי האלבום. האלבום כלל את השירים: "הרוח המלטפת" ואת השיר "גדי" שהוקדש לבנו. עוד באותה שנה הוציא את אלבומו הבא "אני חוזר הביתה", כששיר הנושא היה למעשה ביצוע של אלבז ללהיט איטלקי שהתפרסם בביצועו של דורון מזר. משה לוי עיבד את שירי האלבום. בסוף שנות ה-80 הוציא אלבז את האלבום "אח יבאבא - שירים שאוהבים". רובי בן שמעון עיבד את שירי האלבום. עוד בסוף שנות ה-80 הוציא את האלבום "שרון רוקדת הפלמנקו". אריה ברקוביץ' עיבד את מרבית שירי האלבום, כששירים נוספים עובדו על ידי ננסי ברנדס והגיטריסט משה בן-משה ('בן-מוש'). ב-1989 הוציא את האלבום "אהבה אוריינטלית" ('החיים הם חגיגה') בעיבודו של רובי בן-שמעון. אחד מלהיטיו המוכרים מאותם ימים זה השיר ״כל החיילים חוזרים הביתה״ שזוהה כמעין המנון החיילים. אלבז שיחק כדורגל בבית"ר רמלה. בין אלבז לבין דורון מזר התנהל ויכוח מי מהם שר לראשונה את הגרסה העברית לשיר "אני חוזר הביתה" (גרסה עברית של השיר "L`Italiano" של טוטו קוטוניו). לקראת סוף שנות ה-80 אלבז נסע לתקופה לארצות הברית. בתוכנית "עובדה" עם אילנה דיין ב-3 בפברואר 2008 נטען כי בתקופת שהייתו בארצות הברית התקרב אלבז לחוגי הפשע המאורגן הישראלי בניו יורק. לאחר שחזר לארץ בתחילת שנות ה-90, חזר בתשובה עם כל משפחתו. אלבז הוציא כמה אלבומים שמתארים את המעבר לעולם התשובה, אחד משיריו הבולטים שעסקו בנושא היה השיר "לא קשה לחזור בתשובה", שבו שר עם בנו גד בזמן שהיה ילד. ב-1995 הוציא את האלבום "תינוקות שנשבו" שכלל חידושים לשירים מוכרים דוגמת: "שבחי ירושלים", "אני העבד", "אלוהים נתן לך במתנה" ו"אל נבקש". אלבז נודע בעבר כזמר של שירי מחאה ושירים בעלי גוון פוליטי. בין השירים שזוהו איתו: "הוא זכאי" (על אריה דרעי), בזמן שהיו שכינו אותו "זמר הבית" של מפלגת ש"ס, ושיר המחאה נגד תוכנית ההתנתקות "זה לא יקרה". בשנת 2011 השתתף וזכה במקום הראשון בתוכנית המציאות של ערוץ 24 "היכל התהילה". לקראת סוף שנת 2014 אחרי שהופיע במופע בצרפת והתבקש לשיר בפני המעריצים שיר של הזמר הצרפתי מייק בראנט אלבז הקליט תוך כמה שבועות, אלבום שלם משירי מייק בראנט עם המפיק המוזיקלי אריה פריינד. אלבז שיתף פעולה עם עוזי חיטמן בשיר "שרון" שכתב לו, ועם שימי תבורי בדואט "חייל של אמא" שיצא ימים ספורים לפני כניסתו ל"היכל התהילה". בהיכל התהילה שיתף פעולה עם אריק סיני בשיר משותף "בין החומות" בשנת 2012. בשנת 2013 שיתף פעולה עם בנו בשיר "ה' מלך". בבחירות לכנסת החמש עשרה הוצב אלבז במקום ה-26 ברשימת ש"ס לכנסת ובבחירות לכנסת השש עשרה הוצב אלבז במקום ה-28 ברשימת ש"ס לכנסת. כמו כן, כיהן כחבר מועצת עיריית נס ציונה מטעם ש"ס. ושימש כיושב הראש האופוזיציה וחבר מועצת העיר רמלה. בשנת 2021 לקראת הבחירות לכנסת ה-24 הודיע על פרישתו מתנועת ש"ס ותמיכתו במפלגת עוצמה יהודית שרצה לכנסת במסגרת הציונות הדתית, ובשל כך פרסם שיר תמיכה בראש המפלגה, איתמר בן גביר. שנה לאחר מכן, לקראת הבחירות לכנסת ה-25, הודיע על הקמת מפלגת "כח להשפיע", אך פרש מהתמודדות שבועיים לפני יום הבחירות והביע תמיכה ברשימת הציונות הדתית. לקראת הבחירות לרשויות המקומיות ב-2023, הודיע כי יתמודד לראשות עיריית רמלה מטעם מפלגת עוצמה יהודית. התמודד תחילה בבחירות שהתקיימו ב-27 בפברואר 2024, אך לאחר פתיחת הקלפיות הודיע פרישה ותמיכה בראש העיר המכהן מיכאל וידל. בסוף יום הבחירות קיבל 0.5% מהקולות. אלבז מתגורר לסירוגין בישראל ובארצות הברית. הוא אב לעשרה ילדים. בנו הוא הזמר גד אלבז, עמו שר מספר דואטים. בנותיו הזמרות שרה אלבז ומישל אלבז-רוזן שרות בפני קהל נשים בלבד. הזמר בני אל הוא בן דודו. ריקוד האהבה (1979) אהבה ראשונה אני יהודי ברוכים אתם לה' (דיסק דואט בני וגד אלבז) השתיקה שושנה בונבוניירה להיטי זהב (שני חלקים) דרך האמת (דיסק דואט בני וגד אלבז) תינוקות שנשבו (עם הלהיט מודה אני לפניך שלאגר בערוצי הקודש דאז) אבא נשמה ילדים של בורא עולם חוזרים לאבא געגועים לאריה דסי מתגעגעת לאבא אל תתייאש פורש כנפיים חזרתי (אלבום 2012) בין החומות (סינגל בדואט עם אריק סיני) ה' מלך (סינגל בדואט עם גד אלבז) אש של משיח (סינגל וקליפ בדואט עם גד אלבז) שר מייק בראנט (2014) בני אלבז, ברשת החברתית אקס (טוויטר) בני אלבז, במיזם "אישים" לתיעוד היצירה הישראלית בני אלבז, באתר שירונט בני אלבז, באתר MusicBrainz (באנגלית) בני אלבז, באתר Yandex.Music (ברוסית) בני אלבז, דף שער בספרייה הלאומית בני אלבז, באתר MOOMA (בארכיון האינטרנט) הערוץ של בני אלבז ביוטיוב בני אלבז בראיון: ״כאן כדי להצליח צריך לחלות או למות״, אתר טריבונה 2012 בני וגד אלבז בראיון אישי עם דודו כהן, ערוץ הדברות ספי קצב, ‏גד אלבז: "היו לאבא שלי בריחות של אי שפיות זמנית", באתר ‏מאקו‏, 15 ביוני 2011 אבי שושן, בני אלבז: "אני יורד מהארץ בתוך חודש", באתר ynet, 17 ביוני 2012 בני אלבז שר מייק ברנט, מקומון באילת 2014 יאיר טוקר, ‏"כשאני רואה את השיר 'הוא זכאי' בא לי להקיא על עצמי", באתר כיכר השבת, 21 בנובמבר 2018 אליעזר חסיד, בני וגד אלבז מרגשים בקליפ חדש לזכר השואה • צפו, בחדרי חרדים, 24 בנובמבר 2019 בני אלבז בראיון: "כאן כדי להצליח צריך לחלות או למות", באתר tribona.co.il (הקישור אינו פעיל, 20.3.22) בני אלבז – אהבה אוריינטלית (החיים הם חגיגה) (1989), באתר "סטריאו ומונו - אתר הדיסקוגרפיה של המוזיקה הישראלית דודי פטימר, ‏דורון מזר: "בשיא ההצלחה בצרפת, כל ערב הייתה לי בחורה אחרת אך חשתי לבד", באתר מעריב אונליין, 13 במרץ 2020 "בני אלבז: "אני דורש להיות חבר כנסת בש"ס" | רדיו קול ברמה". רדיו קול ברמה. 2015-01-27. אורכב מ-המקור ב-2017-02-08. נבדק ב-2017-02-07. "מועמד לראשות מועצת באר יעקב: בני אלבז". ynet. אורכב מ-המקור ב-2018-01-17. נבדק ב-2018-01-17. בני אלבז, באתר פייסבוק הזמר החרדי מקים מפלגה: "אהיה מנסור עבאס היהודי", באתר כיכר השבת גיא עזרא, ‏שבועיים לבחירות: מפלגה ראשונה הודיעה על פרישה, באתר "סרוגים", 18 באוקטובר 2022 הזמר בני אלבז יהיה ראש עיריית רמלה? | טובים השניים - רדיו קול חי, באתר רדיו קול חי, ‏28 באוגוסט 2023